cyanic-selkie/wikianc huggingface dataset:
Poliisimestari (muumit)
Muumilaakson tarinoiden alkuperäisessä, Yleisradion esittämässä suomenkielisessä versiossa Poliisimestarin äänenä toimii Tapio Hämäläinen. Poikkeuksena on jakso Punainen täysikuu, jossa äänenä toimii Ilkka Merivaara. Sarjan uudessa remasteroidussa, MTV:n esittämässä versiossa äänenä on Jarmo Koski. Muumilaakson tarinoissa Poliisimestarilla on romanttinen suhde Mymmelin tyttären kanssa.
Poliisimestarilla on veljenpoika Launo, joka esiintyy Lars Janssonin piirtämässä sarjakuvassa Poliisimestarin veljenpoika sekä siihen perustuvassa samannimisessä Muumilaakson tarinoiden jaksossa. Myös Launo ryhtyy poliisiksi Muumilaaksoon, mutta aiheuttaa ongelmia liiallisella virkainnokkuudellaan. Launon suomenkielinen ääninäyttelijä on Yleisradion dubbauksessa Ilkka Merivaara ja MTV:n dubbauksessa Jon-Jon Geitel.
Poliisimestari esiintyy Muumilaakson tarinoiden jaksoissa Pikkuruiset vieraat, Taikurin taika, Niisku leijailee taivaalla, Olioita avaruudesta, Muumipeikko pelastaa tiikerit, Iso jysäys, Lampun henki, Loitsu, Rosvoja Muumilaaksossa, Vedenneito, Timantti, Äidinrakkaus, Kauhea Pikku Myy, Naamiaiset, Vampyyri, Tuoli, Feeniks-lintu, Luola, Talon maalausta, Muumipeikon kihlaus, Poliisimestarin veljenpoika, Muumitalvi, Muumit muinaisuudessa I, Muumit muinaisuudessa II, Muumipeikko ja Haisuli vaihdokkaina, Punainen täysikuu ja Kultainen valtakunta sekä alun perin Suomessa julkaisemattomassa jaksossa Hurja merirosvo. Poliisimestari ei puhu lainkaan jaksoissa Taikurin taika, Niisku leijailee taivaalla, Feeniks-lintu ja Muumit muinaisuudessa I. Ensin mainitussa hänet nähdään Muumimamman käsilaukun löytymisen kunniaksi järjestetyissä juhlissa. Toiseksi mainitussa hänet nähdään vain hetken ajan kohtauksessa, jossa rakennetaan Niiskun vajaa. Kolmanneksi mainitussa hän on Muumilaakson väen mukana tekemässä kokkoa, jossa Feeniks-lintu palaa syntyäkseen uudestaan. Viimeiseksi mainitussa hänet nähdään kohtauksessa, jossa Muumiperhe joutuu aikakoneen mukana muinaiseen Egyptiin.
Kvarkkiepookki
Kvarkkiepookki on kosmologiassa alkuräjähdyksen varhainen vaihe, jolloin kaikki neljä perusvuorovaikutusta eli sähkömagnetismi, heikko vuorovaikutus, vahva vuorovaikutus ja gravitaatio olivat jakautuneet nykyiseen muotoonsa. Se seurasi heti Sähköheikkoepookin jälkeen ja kesti aikavälin noin 10−12 – 10−6 sekuntia jälkeen alkuräjähdyksen. Kaikkeus oli riittävän energinen, jotta kvarkit eivät sitoutuneet yhteen hadroneiksi.
Kvarkkiepookki alkoi noin 10−12 sekuntia alkuräjähdyksen jälkeen, kun sähköheikko vuorovaikutus hajosi sähkömagnetismiksi ja heikoksi vuorovaikutukseksi. Kaikkeuden täytti kuuma ja tiheä kvarkeista, leptoneista ja näiden antihiukkasista koostuva kvarkki-gluoniplasma. Hiukkasten törmäykset olivat liian energisiä, jotta kvarkit olisivat muodostaneet mesoneita tai baryoneija.
Kvarkkiepookki päättyi noin hetkellä 10−6 sekuntia, kun hiukkasten keskimääräinen energia oli pudonnut alle hadronien sidosenergian. Seuraavana hadroniepookkina kvarkit sitten sitoutuivat hadroneiksi.
Riitta Prusti
Riitta Anneli Prusti (o.s. Eveli) (s. 10. syyskuuta 1941 Vaasa) on suomalainen entinen ammattiyhdistysjohtaja ja sosialidemokraattien kansanedustaja. Prusti nousi ensimmäisenä naisena palkansaajajärjestöjen keskusliiton puheenjohtajaksi hänen tultuaan valituksi Toimihenkilö- ja virkamiesjärjestöjen keskusliiton puheenjohtajaksi toukokuussa 1992, mutta Prustin puheenjohtajakausi jäi lyhyeksi TVK:n tehtyä konkurssin syyskuussa 1992.
Prustin vanhemmat olivat työmies Kaarlo Johannes Eveli ja siivooja Kerttu Maria Kultti. Hän työskenteli Osuusliike Vaasanseudun puhelunvälittäjänä 1957–1967 ja Etelä-Pohjanmaan Voima Oy:n kustannuslaskijana 1969–1979. Tämän jälkeen Prusti toimi ammattiyhdistysliikkeessä Suomen teollisuustoimihenkilöiden liiton puheenjohtajana 1979–1984 sekä Toimihenkilö- ja virkamiesjärjestöjen keskusliiton TVK:n 2. puheenjohtajana 1984–1992 ja puheenjohtajana 1992.
Konkurssin jälkeen TVK:n jäsenliitot siirtyivät pääosin STTK:n leiriin sen jälkeen kun valtakunnansovittelija Jorma Reinin ajama hanke uudesta toimihenkilöiden keskusjärjestöstä oli kariutunut keväällä 1993; vain muutama liitto siirtyi SAK:n jäsenliitoksi. Prustille järjestön taloussotkut tulivat hänen oman ilmoituksensa mukaan yllätyksenä; hän sai tietää niistä vasta kesäkuussa 1992 tilintarkastajilta. Prusti julkaisi näistä kokemuksistaan Kiirastuli-nimisen kirjan vuonna 1994.
Elintarvikeväri
thumb|Elintarvikevärejä. Elintarvikeväri on elintarvikkeiden värin muuttamiseen tarkoitettu aine. Yleensä tavoitteena on parantaa ruoan ulkonäköä. Elintarvikevärin käytöllä voidaan pyrkiä alkuperäisen värin palauttamiseen elintarvikkeelle, jonka väri on muuttunut esimerkiksi jalostuksen tai varastoinnin aikana. Niillä voidaan myös pyrkiä houkuttelevampaan ulkonäköön tai värin antamiseen muutoin värittömälle elintarvikkeelle. Elintarvikevärien käytön edellytyksenä on, ettei niillä johdeta kuluttajaa harhaan. Niitä käyttämällä ei esimerkiksi saa antaa vaikutelmaa, että tuote sisältää sellaisia ainesosia, joita siihen ei tosiasiassa ole lisätty.
Värejä voidaan tehdä keinotekoisesti tai käyttää hyväksi luonnon omia väriaineita kasveista, esimerkiksi punajuuresta tai porkkanasta. Vihreistä lehdistä ja ruohoista voidaan uuttamalla valmistaa klorofylliä (E 140), ja keltaisen värin antavaa kurkumiinia (E 100) saadaan uuttamalla Curcuma longa -kasvin juuresta. Myös ainakin yhdestä hyönteislajista tehdään elintarvikeväriä: kokenillikilpikirva Dactylopius coccus on karmiinin, jonka E-koodi on E 120, raaka-aine.
Elintarvikkeisiin saa lisätä ainoastaan niitä elintarvikevärejä, jotka luetellaan EU:n lainsäädännössä, ja ainoastaan tietyin edellytyksin. Osalle elintarvikeväreistä on määritetty ADI-arvo, joka tarkoittaa päivittäistä hyväksyttävää enimmäissaantia, jolle ihminen voi altistua periaatteessa joka päivä koko elämänsä ajan ilman terveydellisiä haittavaikutuksia. Suomessa lisäainevalvonnasta vastaa Ruokavirasto, jossa arvioidaan lisäaineiden saantia ja vastataan riskinarvioinneista. Lisäksi kunnille kuuluu paikallisella tasolla pakkausmerkintöjen ja lisäaineiden oikean käytön valvonta.
Turvallisuus
Euroopan unionissa elintarvikelisäaineilla on E-luokittelu. Elintarvikevärit kuuluvat elintarvikelisäaineisiin. Yhdysvalloissa FDA luokittelee värit F(ood)-, D(rugs)- ja C(osmetics)-luokkiin tarkoittaen elintarvikkeita, lääkkeitä ja kosmetiikkaa. Näitä yhdistelemällä saadaan yhdeksän luokitusta käyttötarkoitusten mukaan. Eri maiden tai alueiden käytännöt eivät ole yhteneväiset.
Väriaineen koostumus
Väriaineita luokittelee niiden värilähteen perusteella Colour Index International.
Paini kesäolympialaisissa 2016
right|100px|Paini.
Painissa kilpailtiin Rio de Janeiron 2016 kesäolympialaisissa 27:ttä kertaa. Kilpailut käytiin Cento Olímpico de Treinamenton kolmannessa hallissa, jonne mahtuu 10 000 katsojaa. Kilpailujen ohjelmassa oli kuusi painoluokkaa kreikkalais-roomalaisessa painissa, vapaapainissa ja naispainissa.
Palaiósouda
Palaiósouda eli Palaiá Soúda (Παλαιά Σούδα) eli Maráthi (Μαράθι) on pieni Kreikan saari, joka sijaitsee Soúdanlahdessa Kreetan Akrotírin niemimaan kaakkoisrannikon edustalla. Saaren pinta-ala on noin 0,084 neliökilometriä ja se on asumaton (vuonna 2011). Hallinnollisesti Palaiósouda kuuluu Chanián kuntaan, Chanián alueyksikköön ja Kreetan alueeseen.
Palaiósouda, suomeksi ”Vanha Soúda”, sijaitsee Stérnesin Maráthin kylän edustalla. Saaren etäisyys Akrotírin niemimaan rannasta on noin 370 metriä. Palaiósouda on suosittu sukellusretkikohde. Noin 2,5 kilometriä Palaiósoudasta lounaaseen sijaitsee Soúdan saari.
Tapio Laukkanen
Tapio Laukkanen (s. 23. syyskuuta 1969 Lahti) on suomalainen rallikuljettaja ja rallikuljettajien kouluttaja.
Ura
Laukkanen voitti vuonna 1996 rallin Suomen mestaruuden Volkswagen Golf GTi:llä. Laukkanen siirtyi suoraan junioreista yleiselle tasolle ja kansainvälisiin kisoihin, kiertämällä Britannian rallisarjan vuonna 1994. Vuonna 1999 hän voitti Ison-Britannian mestaruuden Renault Mégane Maxilla Kaj Lindströmin kanssa. Lindströmin lisäksi kartanlukijoina ovat toimineet Jorma Kaikkonen, Risto Mannisenmäki, Tapio Järvi, Ilkka Riipinen, Harri Kaapro ja Rory Kennedy. Laukkanen voitti 2017 Safari-rallin.
Laukkanen valittiin vuoden rallipersoonaksi Keniassa vuonna 2017 voitettuaan Kenian mestaruuden sekä tekemällä samalla rallihistoriaa ollen ensimmäinen kolmen maan mestari, Suomen (1993 juniorimestaruus,1996 aikuisten mestaruus), Kenian (2016) ja Englannin (1999).
Laukkasen valmennusura aktiiviuran jälkeen
Vuodesta 2006 Tapio Laukkanen on toiminut rallivalmentajana oman ajouransa ohella. Laukkanen koulutti muun muassa Kimi Räikköstä tämän ralliuran alkuvaiheessa. Vuonna 2018 Laukkasen valmentama Manvir Baryan voitti Afrikan mestaruuden. Laukkanen on pidetty valmentaja ja hänet tunnetaan myös taidoistaan säätää autoja kuljettajien ominaisuuksien mukaan. Tapio Laukkasella on oma rallikoulu.
Donovan Ruddock
Donovan "Razor" Ruddock (s. 21. syyskuuta 1963 St Catherine, Jamaika) tunnetaan myös nimellä Razor Ruddock, on kanadalainen raskaansarjan nyrkkeilijä.
Ruddock nyrkkeili ammattilaisena vuodesta 1982 vuoteen 2001 voittaen urallaan mm. kahdesti Kanadan raskaansarjan mestaruuden. Ruddock ei ikinä otellut suurten liittojen maailmanmestaruudesta, mutta kohtasi siitä huolimatta urallaan useita raskaansarjan tulevia tai entisiä maailmanmestareita, kuten esimerkiksi Mike Tysonin, James "Bonecrusher" Smithin, Tommy Morrisonin sekä Lennox Lewisin.
Vaikkakin Ruddock nähdään usein alisuorittajana, oli hän 1990-luvun alkupuolella arvostettu ja pelätty vastustaja lajin suurimpienkin nimien keskuudessa. Esimerkiksi Evander Holyfield, Riddick Bowe ja George Foreman kieltäytyivät ottelemasta häntä vastaan.
Ammattilaisura
Ruddockin ammattilaisura lähti käyntiin verrattain hitaasti. Hän otteli vuosien 1982-85 välillä vain 11 kertaa.
Vuonna 1985 kanadalainen koki uransa ensimmäisen tappion David Jacoa vastaan. Ruddock hallitsi ottelua suvereeniin tapaan, kunnes kahdeksannessa erässä väsyi täysin yllättäen. Ottelun jälkeen selvisi, että hänellä on hengityselimistöön liittyvä sairaus. Lääkäreiden mukaan sairaus saattaisi päättää jopa hänen uransa. Kanadalainen kuitenkin toipui nopeasti ja seuraavan kuuden vuoden ajan Ruddockin nyrkkeilyura oli vahvassa nosteessa hänen voittaessaan kaikki tuon ajanjakson aikana käydyt ottelunsa. Voitettujen ottelijoiden joukosta löytyivät mm. James Broad, Ken Lakusta, Michael Dokes sekä ex-maailmanmestarit Michael Weaver ja "Bonecrusher" Smith.
Ottelut Tysonia vastaan
Pitkän tappiottoman putkensa johdosta Ruddock oli kivunnut WBC-liiton listauksessa sijalle kolme. Hyvän listasijoituksensa ansiosta hänelle avautui mahdollisuus alkuvuodesta 1991 kohdata mestarin ykköshaastaja, entinen WBC, WBA sekä IBF -liittojen maailmanmestari Mike Tyson. Jo ensimmäinen Ruddockin ja Tysonin välinen kohtaaminen huomioitiin näkyvästi medioissa. Journalistit tarttuivat erityisesti Tysonin lausahduksiin joiden sävy oli usein Ruddockia halventavia niin henkilönä kuin nyrkkeilijänä. Itse ottelussa Ruddock kävi kahdesti lattiassa, mutta aiheutti ajoittain rajulla etukäden koukullaan myös Tysonille selviä ongelmia. Erityisesti ottelun kuudennessa erässä voimalla ladattu kohokoukku järkytti Tysonia. Seitsemännessä erässä entisen kiistattoman maailmanmestarin raju iskuyhdistelmä horjutti kuitenkin Ruddockia siinä määrin, että tuomari Richard Steele katsoi parhaimmaksi keskeyttää ottelun. Ruddock itse protestoi voimakkaasti päätöstä vastaan ja osa yleisöstäkin suivaantui päätöksestä niin, että kehässä syntyi pienimuotoinen mellakka.
Kiihkeätempoisen ottelun epäselvä lopputulos synnytti välittömästi kysynnän uusintaottelua kohtaan. Nyrkkeilijöiden toinen kohtaaminen järjesteltiinkin ennätysvauhdilla: ottelun päivämääräksi sovittiin kesäkuun 28 eli näin ollen revanssi oteltaisiin vain kolme kuukautta edellisen kohtaamisen jälkeen. Tällä kertaa oteltiin täydet kaksitoista erää, mutta voittaja säilyi samana. Tyson onnistui jälleen lyömään kahdesti Ruddockin kanveesille. Ottelussa nähtiin ajoittain myös varsin likaisia otteita: Ruddockilta vähennettiin erässä kahdeksan yksi piste hänen lyötyä Tysonia kongin jälkeen, Tysonilta taas vähennettiin erinnäisten koiruuksien takia piste erissä 4,9 ja 10. Ottelun jälkeen Tyson totesi, että kukaan ei ole lyönyt häntä yhtä kovaa kuin Ruddock ja povasi kanadalaiselle valoisaa tulevaisuutta ammattilaiskehissä.
Ottelu Lewisiä vastaan
Hävittyään Tysonille toistamiseen, Ruddock voitti kaksi seuraavaa otteluaan tyrmäyksellä: entisen WBA-liiton mestarin Greg Pagen erässä kahdeksan ja kaikki uran 25 edellistä ottelua voittaneen Phil Jacsonin erässä neljä. Näiden voittojen myötä Ruddock säilytti sijoituksensa WBC-liiton listauksen kärkipäässä. Korkea sijoitus oikeutti hänet kohtaamaan tulevan nyrkkeilijäsuuruuden Lennox Lewisin ottelussa, jonka voittaja alustavien suunnitelmien mukaan kohtaisi hallitsevan WBC-liiton mestarin Riddick Bowen. Ottelusta ennakointiin tasaista ja esimerkiksi Tysonin leirissä arvuuteltiin ennen ottelua, että Ruddockin ottelutyyli tulisi osoittautumaan hankalaksi verrattain kokemattomalle Lewisille. Oman lisäjännitteen otteluun toi myös seikka, että Ruddock oli ottanut pistevoiton Lewisistä amatöörinä reilut kymmenen vuotta aiemmin. Vuoden 1992 lokakuussa käydystä ottelusta tuli kuitenkin yllättäen Lewisin täydellistä näytöstä, sillä nuori britti ei antanut Ruddockille mitään mahdollisuuksia, vaan löi hänet kanveesille kerran ensimmäisessä erässä ja kahdesti toisessa erässä ennen kuin kehätuomari Joe Cortez päätti keskeyttää ottelun.
Myöhempi ammattilaisura
Ruddockin viimeinen kansainvälisesti noteerattu ottelu oli Tommy Morrisonia vastaan vuonna 1995. Ottelusta kehkeytyi kaikin puolin viihdyttävä. Ruddock iski Morrisonin mattoon jo heti ensimmäisessä erässä, onnistumatta kuitenkaan tyrmäämään häntä. Kuudennessa erässä Ruddock sai iskuillaan Morrisonin polvet notkahtelemaan useaan otteeseen. Tästä rohkaistuneena Ruddock sortui yltiöpäiseen tyrmäyksen hakuun ja päätyi itse luvunottoon juoksemalla Morrisonin täydellisesti ajoittamaan oikeaan koukkuun. Ruddock onnistui pääsemään jaloilleen, mutta kehätuomari Ron Lipton joutui keskeyttämään ottelun vielä samassa erässä, koska kanadalainen ei selvästikään enää kyennyt puolustautumaan kehässä. Kyseisen ottelun jälkeen Ruddock piti taukoa nyrkkeilystä vajaat kolme vuotta, mutta jatkoi sen jälkeen uraansa vielä vuoteen 2001 asti, häviämättä yhtään ottelua paluunsa jälkeen. Hän lopetti uransa hallitsevana Kanadan raskaansarjan mestarina.
Vaikka Ruddock loikin menestyksekkään uran raskaassasarjassa, parhaiten hänet kuitenkin muistetaan nimekkäille vastustajilleen kärsimistään tappiosta. Myös hänen tavaramerkkinsä, yllättävä ja voimakas vasemman käden kohukoukku, on jäänyt monen lajia seuraavan mieleen.
Lörtsy
pienoiskuva|Lihalörtsy. Lörtsy on lihalla tai hillolla täytetty litteä ja umpinainen piirakka. Se on nykyisin leimallisesti savonlinnalainen ruokalaji. Lörtsy muistuttaa venäläistä kaali- tai lihapiirakkaa, mutta taikina on erilainen. Lörtsy on muodoltaan litteä ja melkein puoliympyrän muotoinen.
Historia
Litteä savonlinnalainen lihapiirakka, jota myöhemmin alettiin nimittää lörtsyksi, ideoitiin Kuopiosta lähtöisin olleiden Sulo-Veikko ja Fanny Strömbergin eineskeittiössä Savonlinnassa (silloisessa Säämingissä) 1950-luvulla. Strömbergien eineskeittiössä valmistetun piirakan muoto, koostumus ja maku poikkesivat muista tuon ajan lihapiirakoista. Siinä oli ohut kuori ja suhteessa paljon täytettä, etenkin jauhelihaa. Muiden valmistamissa oli paksu kuori ja vähän täytettä. Piirakka pidettiin myyntiin saakka lämpimänä leivinpapereilla vuoratuissa kannellisissa vanerilaatikoissa, mikä paransi sen makua. ”Römperiläinen” lihapiirakka tunnettiin laajalti. Varsinkin kesällä ne loppuivat usein kesken. Monet tilasivatkin isoja eriä etukäteen ja hakivat valmiit paketit torilta. Piirakoita toimitettiin myös joihinkin nakkikioskeihin ja kauppoihin. Fanny ja Sulo-Veikko Strömberg jäivät eläkkeelle 1970-luvun alkupuolella. Moni yritti kopioida ”römperiläistä” piirakkaa ja olisi halunnut reseptin ja valmistusohjeen. Strömbergit eivät kuitenkaan luovuttaneet niitä kenellekään. Strömbergien eineskeittiössä valmistettu litteä piirakka tunnettiin loppuun asti ”ainoana aitona ja alkuperäisenä savonlinnalaisena lihapiirakkana”. Sen muoto osoittautui ajan myötä sopivaksi monenlaisille piirassisällöille. Jotkut alalle myöhemmin tulleet piirakanvalmistajat alkoivat nimittää omia tuotteitaan lörtsyiksi.
”Römperiläinen” lihapiirakka valmistettiin yksinkertaisista aineksista: Taikinaan käytettiin vehnäjauhoja, maitojauhetta, tuorehiivaa ja ripaus suolaa. Sisukseen laitettiin keitetyn riisin lisäksi reilusti paistettua jauhelihaa, johon lisättiin paistettua sipulia sekä mauste- ja valkopippuria ja suolaa. Piirakat taputeltiin sormin kiinni ja uppopaistettiin rypsiöljyssä. Kypsät piirakat laitettiin leivinpapereilla vuorattuun säilytyslaatikkoon. "Römperiläisen" lihapiirakan valmistus loppui yli 40 vuotta sitten.
Savonlinnan Sokerileipomo keksi 1980-luvulla täyttää perinteisen lihapiirakan muotoisia mutta munkkitaikinasta valmistettuja piirakoita omenahillolla. Tuote muistuttaa läheisesti munkkipossua. Savonlinnan torilla ja muuallakin kaupungissa myydään edelleenkin laajaa valikoimaa lörtsyjä erilaisilla täytteillä. Perinteisen omenatäytteen lisäksi makeasta lörtsystä on ollut tarjolla lakka-, mansikka-, mustikka- ja kermatäytteisiä versioita, ja lihalörtsyn ohella on kokeiltu myös kalatäytteitä. Nykyisin lörtsyjä on saatavilla miltei koko Suomessa valmisruokana.
Savonlinnassa lörtsyjä valmistavat muun muassa yritykset Laurikainen ja Lörtsypojat.
Ilta-Sanomat kertoi verkkosivullaan marraskuussa 2014, että Elintarviketurvallisuusvirasto Evira aikoo kieltää lörtsyn markkinoinnin tällä nimellä. Viraston mukaan nimi ei ole tarpeeksi kuvaava eikä vakiintunut. Julkisen keskustelun jälkeen Evira kuitenkin piti selvänä, että nimi on riittävän vakiintunut, ja luonnosvaiheessa olevaa ohjeistusta päivitetään.
Jordin Sparks
Varhaisvaiheet
Sparks syntyi Phoenixissa, Arizonassa vanhemmilleen Jodi Weidmann-Sparksille ja Phillippi Sparksille. Hänellä on pikkuveli nimeltä PJ (Phillippi Sparks, Jr.), joka myös isänsä tavoin pelaa jalkapalloa. Lyhyesti kerrottuna Sparks lähti Ridgewoodiin, New Jerseyhin ja kävi koulun Orchard Elementary School. Kun Sparks sitten lähti New Jerseystä ollessaan kahdeksannella luokalla, hän kävi koulun nimeltä Northwest Community Christian School joka sijaitsee Phoenixissa, Arizonassa. Tämän koulun jälkeen Sparks kävi koulua Sandra Day O'Connor High School vuoteen 2006, kunnes alkoi saada kotiopetusta, jotta voisi keskittyä paremmin laulamiseen. Sparks on evankelinen. Hän kiittää vanhempiaan ja Luojaa voitostaan "American Idolissa". Hän käyttää siveyssormusta muistuttaakseen voimakkaasta tahdostaan pysyä neitsyenä ennen avioliittoa. Sparks on myös esiintynyt World-lehden sekä Evangelical Christian news -lehden kannessa. Sparks voitti palkinnon kategoriassa "vuoden paras nuori artisti" Arizonassa. Ennen "American Idolia" Sparks osallistui moniin kykyjenetsintäkilpailuihin.
American Idol
160px|thumb|Sparks esiintymässä livenä [[American Idolissa.]] Vuoden 2006 kesällä Sparks koe-esiintyi kaksi kertaa American Idoliin, kerran Los Angelesissa (koe-esiintyi vain tuottajille) ja uudelleen Seattlessa. Seattlessa tehty koe-esiintyminen nähtiin televisiossa Yhdysvalloissa 27. tammikuuta 2007. Tämän ansiosta Sparks sai "kultaisen lipun", jolla pääsi jatkamaan Hollywoodiin. American Idolin tuomari Randy Jackson totesi, että "Kiharatukkainen tyttö voittaa tänä vuonna." Ohjelman aikana Sparks sai aidon fanisivun, joka tunnetaan myös nimellä "Sparkplugs" (heillä oli jopa oma virallinen fanisivusto). 23. toukokuuta 2007 Sparks nimettiin American Idolin kuudennen tuotantokauden voittajaksi. Hän on tähän asti nuorin voittaja American Idolin historiassa.
Sparks esiintyi kahdesti American Idolin seitsemännessä tuotantokaudessa, yhden kerran ohjelmassa Idol Gives Back toisen singlensä duettona Chris Brownin kanssa, kappaleen "No Air" ja toisen kerran 21. toukokuuta 2008 kappaleen "One Step at a Time" American Idolin finaalissa. Hän esiintyi myös 13. toukokuuta 2009 American Idolin kahdeksannella tuotantokaudella.
2007–2008: Jordin Sparks
thumb|220px|Presidentti [[George W. Bush onnittelee Sparksia esiintymisensä jälkeen keskiviikkona 20. helmikuuta 2008. Paikalla on myös Bushin silloin nykyinen vaimo Mrs. Laura Bush.]]
Sparksin debyyttialbumi Jordin Sparks julkaistiin 20. marraskuuta ja 27. marraskuuta 2007. Albumi sai pientä kritiikkiä, mutta kriitikot totesivat myös, että levy tulee joka tapauksessa auttamaan häntä menestymään urallaan.
Levyn ensimmäinen single oli "Tattoo" se julkaistiin Yhdysvaltojen radioissa 27. elokuuta 2008. Single oli levyn ensimmäinen, joka sijoittui top 10 -listalle.
"Tattoon" jälkeen kävi kuumaa keskustelua, kun Sparks oli kysynyt fanisivuillaan, mikä voisi olla seuraava levyn single. Ehdotuksia tuli monia, kuten "No Air", "Freeze", "One Step at a Time," tai "Shy Boy". 3. helmikuuta 2008 virallistettiin, että "No Air" on voittanut äänestyksen ja sitä valmisteltiin radiokuntoon. Kappaleesta tuli hitti jo ennen kuin sitä oli edes virallistettu singleksi, ja pääsi kolmannelle sijalle Billboard Hot 100 -listalla, jossa se pysyi samalla sijoituksella neljä viikkoa. 3. kesäkuuta 2008 "No Air" julkaistiin 'Now That's What I Call Music Vol. 28' -levyllä, joka sisälsi 19 muuta hittiä vuodelta 2008. Hän esitti kappaleen "No Air" Chris Brownin kanssa 10. huhtikuuta 2008 ohjelmassa "Idol Gives Back".
"One Step at a Time" oli kolmas single levyltä ja julkaistiin virallisesti Yhdysvalloissa 10. kesäkuuta 2008. Kappale sijoittui melko hyvin: se oli kahdenkymmenen parhaan joukossa Billboard Hot 100 -listalla ja viiden parhaan joukossa Pop 100 -listalla. Sparks esiintyi livenä ohjelmassa "Good Morning America" ja Canadian Idolissa, joka myös mainosti kappaletta "One Step At A Time".
2009–nykyaika: Battlefield
Sparksin toisella albumilla odotetaan olevan korkeammat tavoitteet ja parempi tuotanto kuin hänen ensimmäisellä levyllään, josta julkaistiin neljä singleä ja joka menestyi myös erinomaisesti. Sparks kertoi eräässä haastattelussa vuonna 2008, että hän suunnittelee yhteistyötä Jesse McCartneyn ja Ryan Tedderin kanssa uudella albumillaan. Sparks on myös paljastanut, että tuleva levy tulee sisältämään enemmän R&B:tä ja tanssimusiikkia ja kuulostaa hieman "Beyoncén ja Rihannan risteykseltä." Sparks kertoi MySpacessa, että hän on "studiossa ja kirjoittamassa hienoja biisejä!" Hän kertoi myös HollyscoopTV:lle, että hän on puhunut Leona Lewisin kanssa ja he kirjoittavat kappaleen, jonka aikovat laulaa albumilla dueettona.
thumb|left|180px|Jordin esiintymässä livenä vuonna 2008.
Sparks esitti uuden kappaleensa 'Faith' vieraillessaan presidentti George W. Bushin luona, minkä hän kirjoitti itse. Joko se ei ole vielä kokonaan valmis tai sitä ei ole kirjoitettu toiseen albumiin tai se ei tule olemaan albumilla ollenkaan. Eräässä haastattelussa vuonna 2008 Sparks kertoi uutisia liittyen hänen korkeasti odotettuun uuteen levyynsä. Hän paljasti että levy julkaistaan myöhään talvella tai aikaisin kesällä. Ennen haastattelua Sparks kertoi, että oli saanut kokonaan valmiiksi jo yhdeksän laulua. Hän kertoi että haluaisi tehdä noin 25 albumille tarkoitettua lauluvaihtoehtoa, joista valittaisiin 14 kappaletta viralliselle albumille.
18. toukokuuta 2009 Jordin kertoi että on valmistanut 30 kappaletta joista valita. Sparks keroi myös, että hän työskentee joidenkin samojen kasvojen ja firmojen kanssa toisella levyllä kuin ensimmäisellä levyllään, kuten: Stargate, Dr. Luke, Max Martin, Claude Kelly, Lucas Secon ja Toby Gad. On myös varmistettu että Jesse McCartney tulee olemaan mukana Sparksin uudella albumilla. Sparks esitteli eräässä radiohaastattelussa neljä uutta lauluaan: "Let It Rain", "Walking On Snow", "Faith", "Paper Cut" mitkä ovat kaikki lauluja, jotka todennäköisesti tulevat olemaan mukana virallisella albumilla.
thumb|200px|Sparks vuonna 2009.
Ensimmäinen single on jo julkaistu keseiseltä levyltä. Ensimmäisen singlen nimi kantaa myös albumin nimeä eli "Battlefield", Jordin esitti kyseisen kappaleen American Idolin kahdeksannen kauden Top 3 -jaksossa 13. toukokuuta mikä lähetetään radioihin 25. toukokuuta 2009. Kyseiselle kappaleelle on jopa kuvattu musiikkivideo Los Angelesissa. Philip, joka kuvasi myös Sparksin videon, on ohjannut myös muun muassa näille musiikkivideoita: Beyoncé Knowles, Kelly Rowland ja Jay-Z. Jordin kuvasi videon 13. toukokuuta 2009 ja kuvaukset loppuivat 14. toukokuuta 2009. 24. toukokuuta 2009 Jordin lähti Eurooppaan pikkuveljensä PJ:n kanssa ja aloitti uuden singlensä mainostamisen.
Albumin julkaisupäivä on asetettu päivämäärälle 21. heinäkuuta 2009. 10. toukokuuta Sparks meni kuvauksiin ottamaan kuvia tulevan albuminsa kantta varten.
31. heinäkuuta 2009 avasi kaksi Jonas Brothersin konserttia Monterreyssa, Nuevo Leonssa sekä Méxicossa yhdessä korealaisyhtyeen The Wonder Girlsin kanssa.
9. elokuuta 2009 Sparks nähtiin vuoden 2009 Teen Choice -palkintogaalassa Los Angelesissa, Kaliforniassa.
14. elokuuta 2009 julkistettiin tieto, että Sparks liittyy mukaan "The Circus Starring Britney Spears" -kiertueelle erityisvierailijaksi. Hän ei kuitenkaan esiintynyt kaikilla kiertueilla. 25. elokuuta 2009 ilmoitettiin että Sparks tulee olemaan osa vuoden 2009 VH1 Divas -kiertuetta. Tämä tapahtui 17. syyskuuta 2009. Hän esitti kappaleensa S.O.S. (Let the Music Play) show’ssa, mikä on hänen toinen singlensä uudelta albumiltaan. Hän esitti sen dueettona yhdessä Martina McBriden kanssa.
Myöhään lokakuussa Sparks aloitti lyhyen mainostavan kiertueen Euroopassa.
Jordin teki myös ensimmäisen kokeilunsa näyttelijänä Disney Channelin televisiosarjassa Viiden tähden merielämää, jossa hän teki virailevan esiintymisen ja oli oma itsensä.
23. lokakuuta australialainen artisti Guy Sebastian julkisti uuden singlensä Art of Love, missä esiintyy myös Sparks. Sebastian, joka kirjoitti kappaleen Sparksille, matkusti New Yorkiin levyttääkseen kappaleen Sparksin kanssa. Kuten Sparks, Guy Sebastian on voittanut Australian Idolin, mutta ensimmäisen tuotantokauden. 3. marraskuuta 2009 Sebastian ja Sparks kuvasivat singlen musiikkivideon Los Angelesissa.
Jordin teki näyttelijädebyyttinsä Disneyn televisiosarjassa Viiden tähden merielämää, jossa hän teki vierailevan roolin omana itsenään. 21. tammikuuta 2010 Bones-sarjan luoja Hart Hanson paljasti, että Sparks vierailisi kyseisessä rikossarjassa.
Diskografia
thumb|180px|Jordin esiintymässä livenä American Idols LIVE! Tour 2007 kiertueella.
Linus Söderström
Linus Roger Söderström (s. 23. elokuuta 1996 Tukholma, Ruotsi) on ruotsalainen jääkiekkomaalivahti, joka pelaa kotimaassaan SHL-liigan Skellefteå AIK:ssa.
Seuraura
Söderström on Värmdö HC:n kasvatti. Hän siirtyi 15-vuotiaana Djurgårdens IF:n organisaatioon kaudeksi 2011–2012. Söderströmillä oli U16 SM:n paras torjuntaprosentti (94,5%) ja päästettyjen maalien keskiarvo (1.13). Hän voitti kauden päätteeksi sarjan mestaruuden. Kauden 2012–2013 päätteeksi Söderström valittiin J18 Allsvenskanin parhaaksi maalivahdiksi. Kaudella 2013–2014 pelasi suurimman osan Djurgårdenin J20-junioreiden otteluista.
New York Islanders varasi Söderströmin neljännellä kierroksella 95. pelaajana NHL:n varaustilaisuudessa 2014. Ennen tätä, kesäkuussa 2014 hän teki Djurgårdenin kanssa kaksivuotisen SHL-sopimuksen. Söderström lähti kauteen 2014–2015 niin ikään joukkueen kolmosmaalivahtina Mikael Tellqvistille ja Mantas Armalisille. Hän aloitti kautensa seuran J20-junioreissa. Lokakuussa Djurgården lainasi Söderströmin toistaiseksi voimassa olevalla sopimuksella Ruotsin toiseksi korkeimmalle sarjatasolle HockeyAllsvenskan-joukkue Södertälje SK:hon, jossa hän pelasi neljä ottelua. Tammikuussa 2015 Djurgården lainasi Söderströmin alustavasti loppukaudeksi toiseen Allsvenskan-joukkueeseen, Almtuna IS:ään. Hän pelasi siellä vain yhden ottelun, kunnes samassa kuussa Söderströmin kausi todettiin päättyneeksi leikkaushoitoa vaatineen lonkkavamman vuoksi. Söderström voitti kauden päätteeksi kuitenkin Djurgårdenin J20-junioreissa J20 SuperElitin mestaruuden. Hän puki kauden aikana myös yhteen SHL- ja Mestarien liigan otteluun, mutta Söderström ei saanut kuitenkaan peliaikaa.
Toukokuussa 2015 Djurgården lainasi Söderströmin kaudeksi 2015–2016 Allsvenskan-joukkue HC Vita Hästeniin. Hän vietti joukkueessa koko kauden ja pelasi 17 runkosarjaottelua torjuen neljä nollapeliä. Suurimman osan kauden otteluista pelasi kuitenkin Axel Brage, osaksi myös Söderströmin juniorimaaotteluiden vuoksi.
Kaudeksi 2017–2018 Söderström siirtyi vuoden mittaisella sopimuksella SHL-joukkue HV71:een. Hän teki miesten pääsarjadebyyttinsä Mestarien liigan avauskierroksella 18. elokuuta 2017 englantilaista Sheffield Steelersia vastaan. Söderström torjui HV71:n 5–3-voittoon päättyneessä ottelussa 19 kertaa. SHL-debyyttinsä hän teki runkosarjan neljännellä kierroksella 1. lokakuuta 2017 Skellefteå AIK:ta vastaan. Söderström torjui HV71:n 7–1-voittoon päättyneessä ottelussa 30 kertaa. Hänet valittiin ottelun kolmostähdeksi. Pääsarjauransa ensimmäisen nollapelin Söderström torjui CHL:ssä 4. lokakuuta 2016 suomalaista Rauman Lukkoa vastaan. Hän torjui HV71:n 2–0-voittoon päättyneessä ottelussa 17 kertaa. SHL-uransa ensimmäisen nollapelin Söderström torjui 3. joulukuuta 2016 vieraissa Örebro HK:ta vastaan. Hän torjui HV71:n 0–3-voittoon päättyneessä ottelussa 25 kertaa. Söderström valittiin ottelun ykköstähdeksi. Söderström pelasi tulokaskautensa aikana 22 runkosarjaottelua torjuen peräti kuusi nollapeliä. Hänen päästettyjen maalien keskiarvonsa (1.34) oli koko SHL:n paras, jolla Söderström rikkoi myös koko liigan kaikkien aikojen ennätyksen, joka oli Henrik Lundqvistin (1.45) hallussa kaudelta 2002–2003. Hän nousi kauden mittaan HV71:n selkeäksi ykkösmaalivahdiksi Fredrik Pettersson-Wentzelin ohi ja pelasi kaikki 16 playoff-ottelua. Söderström torjui HV71:lle kauden päätteeksi Ruotsin-mestaruuden. CHL:ssä Söderström pelasi neljä ottelua torjuen yhden nollapelin. Maaliskuussa 2017 hän teki HV71:n kanssa vuoden mittaisen jatkosopimuksen.
Kaudeksi 2020–2021 Söderström siirtyi vuoden mittaisella sopimuksella SM-liigajoukkue Porin Ässiin. Lokakuussa 2010 hän joutui sivuun, kun vastustajajoukkueen pelaaja törmäsi Söderströmiin. Hän oli sivussa lähes kolme kuukautta ja palasi maalinsuulle tammikuussa 2021. Kuntouduttuaan Söderströmin ottelutahti oli tiivis, sillä hän pelasi 71 päivän aikana 24 ottelua. Helmikuussa Söderström pelasi 25 päivän aikana 11 ottelua. Hän pelasi kauden aikana kaikkiaan 30 runkosarjaottelua torjuen Ässien 15 varsinaisen peliajan voitoista 11. Huhtikuussa 2021 Söderström teki seuran kanssa vuoden mittaisen jatkosopimuksen.
Söderströmin kausi 2021–2022 jäi hieman rikkonaiseksi koronavirustartunnan ja henkilökohtaisten ongelmien vuoksi. Hän menetti kauden edetessä Ässien vastuunkantajan roolin Konstantin Volkoville ja Söderströmin torjuntaprosentiksi 26 ottelussa jäi lopulta 89,6%.
Kaudeksi 2022–2023 Söderström palasi kotimaahansa ja hän siirtyi vuoden mittaisella sopimuksella Skellefteå AIK:n SHL-joukkueeseen.
Maajoukkueura
Söderström pelasi alle 20-vuotiaiden MM-kilpailuissa vuosina 2015 ja 2016. Ensimmäisessä turnauksessa hän pelasi kaikki Ruotsin ottelut. Söderström valittiin Venäjää vastaan pelatun välieräottelun päätteeksi joukkueensa ottelun parhaaksi pelaajaksi. Vuoden 2016 turnauksessa hän pelasi kahta ottelua vaille kaikki Ruotsin ottelut, poislukien pronssiottelu, jossa pelasi Felix Sandström. Söderströmillä oli koko turnauksen paras torjuntaprosentti (94,7%) ja päästettyjen maalien keskiarvo (1.42). Hänet valittiin turnauksen parhaaksi maalivahdiksi ja tähdistökentälliseen. Valmennus valitsi Söderströmin Ruotsin turnauksen yhdeksi kolmesta parhaasta pelaajasta. Hänet valittiin myös sekä Yhdysvaltoja vastaan pelatun alkulohkon ottelun että Suomea vastaan pelatun välieräottelun päätteeksi joukkueensa ottelun parhaaksi pelaajaksi.
Söderström pelasi myös alle 18-vuotiaiden MM-kilpailuissa vuonna 2014. Hänet valittiin Suomea vastaan pelatun puolivälieräottelun päätteeksi Ruotsin ottelun parhaaksi pelaajaksi. Söderström pelasi myös alle 18-vuotiaiden Ivan Hlinkan muistoturnauksessa vuonna 2013. Yhteensä hän on pelannut 21 nuorten ja 15 poikien maaottelua.
Muuta
Söderström kertoi vuoden 2016 nuorten MM-kisojen yhteydessä, että hänellä on diagnosoitu 7-vuotiaana Aspergerin oireyhtymä ja ADHD. Söderströmin isoveli Tim pelaa jalkapalloa CS Marítimon joukkueessa Portugalin korkeimmalla sarjatasolla.
Robert Owen
upright|thumb|Robert Owen Robert Owen (14. toukokuuta Newtown, Montgomeryshire, Wales 1771 – 17. marraskuuta 1858 Newtown, Montgomeryshire) oli walesilainen tehtaanjohtaja ja sosialisti, jota pidetään uudenaikaisen sosiaalipolitiikan ja osuustoiminnan uranuurtajana. Hän kuului niin sanottuihin utopistisiin sosialisteihin, mutta yritti toteuttaa näkemyksensä ihanneyhteiskunnasta myös käytännössä. Owen itse kuului porvaristoon, mutta pyrki kommunistisilla uudistuksillaan kohottamaan työväen taloudellista, henkistä ja moraalista asemaa. Alun perin Owen oli utilitaristi ja liberaali Jeremy Benthamin oppilas, mutta siinä missä liberaalit olisivat halunneet parantaa työläisten asemaa poistamalla kapitalistien etuoikeudet, Owen alkoi vähitellen kääntyä yhä syvemmälle sosialismiin. Bentham silti rahoitti eräitä Owenin sosiaalisia kokeiluja työläisten olojen parantamiseksi.
Owenin aikana työläiset tuottivat laitoksen omistajille 5 % voiton liikepääomalleen ja vielä yli 300 000 puntaa muuta voittoa. Owen päätteli, että teollistumisen ajan valtavilla tuotantovoimilla, jotka tuottivat rikkauksia vain harvoille, kyettäisiin uudistamaan koko yhteiskunta ja tuottamaan hyvinvointia kaikille. Hän uskoi ihmisen muovautuvan ympäristövirikkeiden mukaan, minkä takia hän halusi muuttaa elinympäristön mahdollisimman miellyttäväksi. Vaikka Owenin palveluksessa olevilla ihmisillä oli paremmat olot kuin muualla, Owen ei ollut heidän olotilaansa tyytyväinen. Ihmiset olivat hänen mielestään hänen orjiaan, eivätkä heidän olonsa vieläkään mahdollistaneet luonteen ja tietoisuuden monipuolista kehitystä.
Vuonna 1819 Owen ajoi pitkien kamppailujen jälkeen läpi ensimmäisen lain lasten ja naisten tehdastyön rajoittamisesta. Vuonna 1823 hän ehdotti Irlannin köyhyyden poistamista kommunististen siirtoloiden avulla. Hän teki täydelliset laskelmat siirtoloiden perustamiskustannuksista, vuotuisista menoista ja tuloista sekä suunnitteli tarkasti kaikki tekniset yksityiskohdat.
Vuonna 1825 Owen perusti Yhdysvaltoihin Indianan osavaltioon kaupungin nimeltä New Harmony. Se oli sosialistisen yhteiskunnan kokeilu, jossa kukaan ei olisi toista huonommassa asemassa. Kokeilu loppui kuitenkin varsin pian käytännön ongelmien vuoksi.
Kun Owenista tuli julkisesti sosialisti, virallinen yhteiskunta hylkäsi hänet. Robert Owen työskenteli myöhemmin köyhtyneenä suoraan työväen keskuudessa ja vaikutti osaltaan myös ammattiliittojen ja työväenliikkeen syntyyn.
Pylon
Pylon (<, ’portti’) tai pyloni voi viitata seuraaviin:
Medinan perustuslaki
Medinan perustuslaki tai oikeammin sopimus on Ibn Ishaqin Muhammed-elämäkertaan sisältyvä dokumentti. Muodoltaan se on pian hidžran jälkeen vuonna 622 tehty sopimus Medinan klaanien ja Muhammedin välillä. Ibn Hisham mainitsee lyhyesti sopimuksen 800-luvulla, mutta ei selosta sitä tarkemmin.
Muslimit ovat luonnehtineet sopimusta (kitāb eli "kirja") "maailman ensimmäiseksi perustuslaiksi", koska se edelsi Magna Cartaa sadoilla vuosilla. Ensimmäisen perustuslain asema kuuluu silti luultavasti Ateenalle, jolle Solon oli kirjoittanut sellaisen tuhat vuotta aikaisemmin. Medinan perustuslakia on myös ylistetty suvaitsevaisuuden ja uskonnollisen moniarvoisuuden merkkipylvääksi. Opetushallituksen mukaan "Medinan perustuslaissa muiden uskontojen harjoittajia koskivat samat poliittiset ja kulttuuriset oikeudet kuin muslimeja". Todellisuudessa sopimus ei kohdellut kaikkia uskontoja samanarvoisina, vaan jakoi ihmiset niihin, jotka kuuluivat ummaan ja niihin, jotka eivät kuuluneet. Näihin ryhmiin sovellettiin erilaisia juridisia määräyksiä.
Medinan sopimuksen teksti sopii huonosti yhteen islamin muun perimätiedon kanssa muun muassa siksi, että siinä myös juutalaisia pidettiin ummaan kuuluvina. Dokumentti onkin herättänyt kysymyksiä sen alkuperästä.
Teksti
Ibn Ishaqin 760-luvun version lisäksi Medinan perustuslaista on säilynyt 800-luvulla tehty teksti Abu Ubaydin kirjassa Kitab al-amwal. Se on lyhyempi, mutta sisältää kertojaketjut (isnad), jotka Ibn Ishaqilta puuttuvat. Katkelmia perustuslaista on lisäksi 800-luvulla kirjatuissa lyhyissä haditheissa, mutta niissä asiayhteydet ovat kadonneet. Tilalle tulee esimerkiksi sellainen šiialainen tieto, että Muhammed oli luovuttanut dokumentin Alille, joka säilytti sitä miekkansa tupessa.
Orientalisti Hans Jansenin mukaan sopimus herättää aitouden vaikutelman. Hän katsoo, että jos kyseessä on väärennös, se on taitavasti tehty, mutta ei sulje sitäkään pois. Jansen pitää tekstiä hyvin vanhana. Sopimus ei sisällä mitään viittauksia historiallisiin tapahtumiin lukuun ottamatta Muhammedin hidžraa Medinaan 622. Jansen pitää dokumenttia mahdollisesti vanhimpana islamilaisena tekstinä Koraanin ohella.
Teksti on kirjoitettu arkaaisella arabialla, jota on mahdoton täsmällisesti kääntää. Se sisältää myös paljon toistoa, mistä syntyy vaikutelma, että dokumentti on yhdistetty useista itsenäisistä osista.
Juutalaiset
Sopimus sisältää sääntöjä Medinan juutalaisten asemasta. Juutalaiset asetetaan sopimuksessa huonompaan asemaan kuin muslimit, ja heihin kohdistuu epäluottamusta. Hämmennystä on herättänyt se, että sopimusteksti lukee juutalaiset silti muslimien kanssa samaan uskonyhteisöön, ummaan, erotuksena kaikista muista. Koraanissa umma tarkoittaa aina vain uskovien yhteisöä. Ibn Ishaqin mukaan Muhammed myöhemmin karkotti tai tappoi kaikki Medinan juutalaisheimot.
Yhteistä ummaa koskeva maininta katosi monista myöhemmistä sopimuksen kuvauksista, kuten tapahtui muun muassa al-Waqidilla, al-Baladhurilla ja al-Tabarilla. Uri Rubin arvelee, että syynä oli islamin myöhempi vihamielisyys juutalaisia kohtaan.
Yhteensopivuus perimätiedon kanssa
Sopimuksen tieto juutalaisista umman jäseninä ei ole ainoa epäselvyys suhteessa muuhun perimätietoon. Jansen toteaa, että sopimus ei lakiteknisesti nojaudu šariaan, vaan edustaa tapaoikeutta, jossa sovitaan heimojen ja klaanien välisistä suhteista. Jos teksti olisi väärennös, väärentäjän on pitänyt ajatella, että šaria ei ollut Medinassa voimassa. Toinenkin seikka puhuu sen puolesta, ettei kyseessä ole väärennös: Muhammedin katsotaan olleen lukutaidoton, mutta sopimus luo vaikutelman, että sopimuskumppanit olivat luku- ja kirjoitustaitoisia. Lisäksi sopimus käsittelee muun muassa sotavangeista saatavia lunnaita ja puhutaan Medinaan kohdistuneesta hyökkäyksestä. Ibn Ishaqin elämäkerrassa ensimmäinen tällainen hyökkäys olisi Uhudin taistelu, mutta siinä vaiheessa muslimien suhteet juutalaisiin olivat jo muuttuneet vihamielisiksi, toisin kuin sopimuksessa kuvataan.
Sele
Sele voi viitata seuraaviin:
Tiilikanautio
Tiilikanautio on entisöity torppa Tiilikkajärven itärannalla, Pohjois-Savon Rautavaaran kunnassa. Se on kuuluisan sissipäällikön Olli Tiaisen (1770 - 1833) syntymäpaikka. Olli Tiaisen suvun arvellaan asuttaneen torppaa jo ison vihan aikana (1713 - 1721).
Tiilikanautiosta johtavaa polkua seuraamalla noin 2,7 kilometriä luoteeseen, voi rannalta erottaa kiikareilla noin 150 metriä lounaaseen Tiilikkajärvellä sijaitsevan pienehkön Täyssinän rauhan rajakiven.
Idän pikajuna
300px|thumb|Idän pikajunan mainosjuliste
Idän pikajunalla (Orient Express) tarkoitetaan yleensä Pariisin ja Istanbulin välillä, 1880-luvulta aina vuoteen 1977 saakka kulkenutta yöpikajunaa. Aikojen kuluessa liikenteessä on kuitenkin ollut useita Orient Express -nimeä käyttäneitä junia ja niiden pääteasemina on ollut muitakin paikkakuntia kuin Pariisi ja Istanbul.
Idän pikajunaa liikennöi 1970-luvulle saakka Compagnie Internationale des Wagons-Lits -niminen yhtiö, joka hallitsi pitkään kaukojunaliikennettä Euroopassa. Yhtiö omisti junissa käytetyt makuu- ja ravintolavaunut, mutta junia vetivät kansallisten rautatieyhtiöiden veturit.
Historia
Orient Express alkoi liikennöidä 4. lokakuuta 1883. Aluksi juna kulki Pariisista Münchenin ja Wienin kautta Giurgiuun Romaniaan, mistä oli lauttayhteys Tonavan yli Ruseen, Bulgariaan. Sieltä kulki toinen juna Varnaan, josta oli laivayhteys Istanbuliin. Vuodesta 1889 pääteasemaksi tuli Varna, mistä matka jatkui lautalla Istanbuliin. Samana vuonna juna alkoi kulkea Pariisista suoraan Münchenin, Wienin, Budapestin ja Bukarestin kautta Istanbuliin.
Idän pikajuna saavutti mainetta korkeatasoisella palvelullaan ja ravintolallaan. Junalla matkustivat niin kuninkaalliset, aateliset, diplomaatit kuin liikemiehetkin.
Toisen maailmansodan alkaminen vuonna 1939 keskeytti jälleen idän pikajunien liikenteen. Saksalainen Mitropa-rautatieyhtiö yritti ylläpitää liikennettä Balkanilla, mutta Titon partisaanien hyökkäykset tyrehdyttivät sen. Sodan päätyttyä liikenne palasi normaaliksi lukuun ottamatta yhteyttä Ateenaan, mikä oli poissa käytöstä Jugoslavian ja Kreikan välisen rajan ollessa suljettu vuoteen 1951. Bulgarian ja Turkin välinen raja oli puolestaan suljettu vuosina 1951–1952, mikä esti junien pääsyn Istanbuliin.
Vuoteen 1962 mennessä sekä alkuperäinen Orient Express että Arlberg Orient Express olivat lopettaneet toimintansa. Jäljelle jääneen Simplon Orient Expressin tilalle asetettiin vuonna 1962 hitaampi Direct Orient Express, joka kulki päivittäin Pariisista Belgradiin ja sieltä kaksi kertaa viikossa Ateenaan ja Istanbuliin.
Vuonna 1971 Wagon-Lits -yhtiö lopetti junien liikennöinnin ja myi tai vuokrasi vaunukalustonsa kansallisille rautatieyhtiöille. Yhtiö huolehti kuitenkin edelleen omalla henkilökunnallaan makuu- ja ravintolavaunujen palveluista.
Direct Orient Express -junan liikenne Pariisista Istanbuliin päättyi 19. toukokuuta 1977. Sen jälkeen kulki Orient Express -niminen yöpikajuna Pariisista Strasbourgin, Münchenin ja Wienin kautta Budapestiin ja edelleen Bukarestiin. Vuodesta 2001 Orient Express -nimellä kulki yöjuna Pariisin ja Wienin välillä ja vuodesta 2007 Strasbourgin ja Wienin välillä. Tämä juna lakkautettiin 14. joulukuuta 2009. Reitillä Lontoo - Pariisi - Verona - Venetsia kulkee vuonna 2019 edelleen Venice Simplon-Orient-Express -niminen juna.
Orient Express -nostalgiamatkat
Brittiläinen matkailualan yhtiö Orient-Express Hotels Ltd järjestää nostalgiamatkoja Euroopan eri kaupunkien välillä käyttäen entisöityjä Wagon-Litsin vaunuja ja toiminimeä Venice-Simplon Orient Express.
Idän pikajunien reitit
thumb|right|450px|Idän pikajunan reitti. Vanhin reitti punaisella, maailmansotien välisen ajan Simplon-reitti vihreällä värillä.
Brita (tanssi)
Brita on intialainen kansantanssi Länsi-Bengalista. Tanssia tanssivat yleensä hedelmättömät naiset, jotta jumalat soisivat heille siunauksensa ja heidän lastensaantitoiveensa toteutuisivat. Tanssia tanssitaan usein esimerkiksi isorokosta tai muusta taudista paranemisen jälkeen.
Sergei Belov
Sergei Aleksandrovitš Belov (, 23. tammikuuta 1944 Tomskin alue, Venäjän SFNT – 3. lokakuuta 2013 Perm, Venäjä) oli Neuvostoliittoa edustanut venäläinen koripalloilija, koripallovalmentaja, olympiavoittaja, maailman- ja euroopanmestari.
Elämä ja ura
Belov debytoi 20-vuotiaana sverdlovskilaisessa Uralmaš-joukkueessa, missä pelasi vuodet 1964–1967 ennen siirtymistään Moskovan TsSKA:han. TsSKA:ssa hän pelasi kaikkiaan kaksitoista kautta, minkä aikana voitti Neuvostoliiton mestaruuden 11 kertaa ja Euroliigan kahdesti (1969, 1971).
Neuvostoliiton maajoukkueessa Belov voitti kultamitalin Münchenin kesäolympialaisissa 1972. Lisäksi hän voitti pronssia Méxicossa 1968, Montréalissa 1976 ja Moskovassa 1980. Belov voitti kaksi maailmanmestaruutta (1967 ja 1974) ja neljä Euroopan mestaruutta (1967, 1969, 1971 ja 1979). Hänet valittiin Neuvostoliiton urheilumestariksi 1968. Hän oli olympiatulen sytyttäjä vuoden 1980 kesäolympialaisissa Moskovassa.
Belov nimettiin Basketball Hall of Fameen 11. toukokuuta 1992 ensimmäisenä eurooppalaispelaajana. Hänet valittiin Venäjän kunniavalmentajaksi 1995. Hän toimi Venäjän koripalloliiton presidenttinä 1993–1998.
Belov kuoli Permissä 69 vuoden ikäisenä 3. lokakuuta 2013. Hänen kuolinsyytään ei kerrottu.
Visionary Dream
Visionary Dream oli Georgian edustuskappale Eurovision laulukilpailussa 2007. Kappaleen esitti Sopo Khalvaši. Visionary Dream oli myös Georgian ensimmäinen edustuskappale.
Max Simon
Max Simon (6. tammikuuta 1899 Breslau, Saksa – 1. helmikuuta 1961 Dortmund, Länsi-Saksa) oli saksalainen SS-kenraali. Hänen korkein arvonsa oli SS-Gruppenführer ja hän toimi  eri tehtävissä SS-Totenkopfverbändessa. Toisen maailmansodan aikana hän johti keskitysleirivartijoista koottua SS-divisioona Totenkopfia.
Ensimmäisen maailmansodan aikana Simon palveli Grosser Kürfust -ratsuväkirykmentissä. Sodan jälkeen 1919 hän oli sleesialaisen Freikorpsin jäsen. Hän toimi armeijassa vääpelinä kunnes hänet erotettiin 1929.
Simon liittyi SS-joukkoihin pian kansallissosialistisen puolueen valtaannousun jälkeen toukokuussa 1933. Hän toimi aluksi keskitysleirien tarkastajana ja vuonna 1934 Sachsenhausenin keskitysleirin vartioyksikön päällikkönä. Vuonna 1937 hänet ylennettiin I./SS- Totenkopf-rykmentti Oberbayernin komentajaksi. Saksan hyökättyä Puolaan syyskuussa 1939 Simon johti yksikköään, joka seurasi armeijan joukkoja murhaten juutalaisia, poliittisia johtajia, Puolan armeijan karkureita, pappeja ja intellektuelleja.
SS-divisioona Totenkopf perustettiin pian Puolan valtaamisen jälkeen lokakuussa 1939. Simon tuli sen ensimmäisen jalkaväkirykmentin komentajaksi. Divisioona osallistui Belgian ja Ranskan valtaamiseen touko–kesäkuussa 1940. Simon haavoittui pian operaatio Barbarossan alkamisen jälkeen Venäjällä heinäkuussa 1941.
Kesäkuussa 1942 Simon sai koko Totenkopf-divisioonan komentajuuden. Lokakuussa 1943 hän siirtyi komentamaan 16. SS-divisioona Reichsführer SS:a Italiaan ja myöhemmin Unkariin. Marraskuussa 1943 neuvostoliittolainen sotaoikeusistuin tuomitsi hänet kuolemaan in absentia vastuullisena Harkovan seudulla suoritetusta yli 10 000 siviilin murhasta saman vuoden kesän aikana.
Vuotta myöhemmin lokakuussa 1944 Simon sai komentoonsa XIII SS-armeijakunnan, joka toimi lähinnä länsirintamalla. Simon toimi tässä tehtävässä sodan loppuun asti. Hänet vangittiin Schwendtissa, Tirolissa 6. toukokuuta 1945.